b'\n_START_ARTICLE_\nAndy Arnol\n_START_SECTION_\n\xc5\xbdivljenje in delo\n_START_PARAGRAPH_\nAndrej Arnol se je rodil v \xc5\xbdeleznikih, kasneje pa je \xc5\xbeivel v Radovljici. Po maturi je \xc5\xa1tudiral saksofon in klasi\xc4\x8dni program na Visoki \xc5\xa1oli za glasbo v Gradcu. Iz klasi\xc4\x8dnega saksofona je diplomiral leta 1974, leto pozneje pa \xc5\xa1e iz jazzovskega. Za diplomo je prejel posebno diplomo ministrstva za \xc5\xa1olstvo z Dunaja. Nastopal je z raznimi jazzovskimi glasbeniki in zasedbami po Avstriji, Poljski, \xc5\xa0vici in Nem\xc4\x8diji. V \xc5\xa0vici se je izpopolnjeval pri Johnnyju Griffinu._NEWLINE_Od leta 1974 je deloval kot solist v Big bandu RTV Slovenija, ustanovil je tudi lasten kvartet. Igral je altovski, tenorski, sopranski saksofon in klarinet. Bil je eden redkih evropskih jazz glasbenikov, ki so igrali z legendarnimi \xc4\x8drnskimi jazzisti v Orkestru Duka Ellingtona.'